
PARTEA OFICIALĂ 
No, 1712/1939. 


Indulgenţele Apostolice acordate 
de Preafericitul Părinte. 


Publicăm mai jos Decretul, prin care Preafericitul 
Părinte Papa Pius XII acordă largi indulgenţe credin- 
cioşilor cari poartă vre'un obiect de pietate binecuvân- 
tat de Dânsul sau dealt preot autorizat și îndeplinesc 
condiţiunile speciale prescrise. 

Fraţii Preoţi vor căuta să beneficieze şi dânşii 
şi işi vor indemna credincioşii ca să beneticeze cât 
de mult de aceste daruri suileteşti impărtăşite de Sfân- 
tul SAsinte 


Lă 


Sacra Penitenţierie Apostolică. 
INDULGENŢE APOSTOLICE 


pe cari Suveranul Pontifice, Papa Pius al XII, în 
audiența acordată subsemnatului Cardinal, Mare Peni- 
tenţiar, în ziua de 11 Martie 1939, s'a îndurat prea- 
grațios a le concede acelor credincioşi, cari posedă 
vre un obiect de pietate sau religios, binecuvântat de 
Sanctitatea Sa sau de preot având aceasta putere, şi 
cari vor îi îndeplinit condiţiunile speciale prescrise. 


Indulgenţele 


1. Toţi acei care obişnuiesc să reciteze măcar 
odată în săptămână coroana Domnului, sau una dintre 
coroanele Preacuratei Fecioare Maria, sau rozarul ori 
măcar o treime din el, sau oficiul mic al Preacuratei îe- 
cioare Maria, sau cel puțin Vecernia ori Dupăcinarul 
cu laudele din oficiul pentru morți, sau psalmii peni- 
tenţiali ori psalmii graduali (»treptele«). sau acei, 
cari obişnuiesc, măcar odafă în săptămână, a săvârşi 
una din faptele, cari sunt cunoscute sub numele de 
»Faptele îndurării«, sau a asculta sf. Liturghie, toţi 
aceştia, pe lângă condiţiunea mărturisirii sacramentale, 
a împărtăşaniei sfinie şi a vreunei rugăciuni ia in- 
tenția Sfântului Părinte, vor dobândi /ndulgență ple- 
nară în zilele următoare: Naşterea Domnului, Bobo- 
tează, Invierea Domnului, lnălţarea, Rusalii, Sârba- 
toarea Siî. Treimi, Joia verde, Sârbătoarea Preasfintei 


Apare 
la 1 și la 15 a fiecărei luni 








Se ABONAMENT : 

iii Parobiile: . . +. 200 Lei 

i! Particularii: . 160 Lei 

Pe metil Membrii Agrului 100 Lei 
Inimi, Intrarea în Biserică, Bunăvestirea, Adorinirea 


Maicii Domnului, Naşterea şi Zămislirea fără prihană 
a Preacuratei Fecioare Maria ; Naşterea Si. loan Bote- 
zătorul ; cele două sărbători ale Sfântului Iosif, logod- 
nicul Preasfintei Fecioare Maria, sărbătorile sfinților 
Apostoli Petru şi Pavel, Andrei, lacob, loan, Toma, 
Filip şi lacob, Vartolomei, Mateiu, Simon şi luda, 
Matia, precum şi în ziua Tuturor Sfinţilor. 

Dacă insă cineva, fără de a se fi mărturisit şi 
fără de a se îi împărtăşit, dar totuşi cu inimă în- 
frântă se va îi rugat câtva la intenţiunea Sfântului 
Părinte, în zilele mai sus înşirate va dobândi /ndul- 
genă parțială de șapte ani. 

In aîară de aceste, toți acei, cari vor fi săvârşit 
! vreunul din actele de pietate ori de caritate mai sus 
aniintite, 'vor dobândi de câte ori vor ti indepuinit acei 
act, Indulgen[ă parțială de trei ani. 

2, Preoţii cari, nefiind opriți de nici o piedecă 
legală, obişnuesc să celebreze zilnic sf, Liturghie, vor 
câştiga /ndulgenfă plenară în zilele mai sus amintite, 
dacă se vor fi mărturisit şi rugat la intențiunea Sf. 
Părinte. 
lar de câteori ei vor aduce sfânta jertiă de 
atâtea ori vor dobândi o /ndulgență parțială de cinci 
ani. 

3. Acei, cari sunt obligaţi la recitarea oarelor şi 
îşi îndeplinesc această îndatorire, vor dobândi /ndul- 
genă plenară în aceleaşi zile înşirate mai sus, dacă 
se vor îi mărturisit, împărtăşit şi hugat la intenţiunea 
Si. Părinte. 

lar acei cari vor recita oarele măcar cu inimă 
înîrântă, vor dobândi de fiecare dată o /ndu!genfă 
parțială de cinci ani. 

4. Acei, cari în zorii zilei, ia miazăzi, apoi spre 
seară, sau — fiind atunci împiedecaţi — imediat ce 
le va îi posibil, vor recita rugăciunea zisă: /ngerul 
Domnului, iar în timpul pascal: Regina Coeli, sau 
— neşiiind aceste rugăciuni — vor recita de cinci 
ori Născătoarea ; la fel dacă spre înoptat vor recita 
psa!mul: Dinfru adâncuri sau — neştiindu-l pe ace- 
sta — Tatăl Nostru, Născătoarea şi Kequiem, vor 
dobândi o /ndulgenţă parțială de 500 de zile, 

5, Aceiaşi Ingulgenţă o vor câştiga acei cari în 
oricare zi de Vineri se vor gândi puţin cu evlavie la 
patimile şi moartea Domnului Nostru Isus Hristos şi 
vor recita cu evlavie Tatăl Nostru şi Născătoare. 

6. Acei, cari şi-au examinat conştiinţa, făcând 
act de părere de rău pentru păcatele lor şi propus 
de a se îndrepta, şi au recitat cu evlavie odată Tată! 
Nosiru, Născătoare şi Mărire Tatălui în cinstea 
Preasi. Treimi, sau de 5 ori Mărire Tatălui întru 
amintirea celor Cinci Răni ale D. N. Isus Hristos, 
vor câştiga o Indulgenfă parjială de 300 de zile. 


7. Toţi acei cari se vor ruga pentru cei agoni- 
zanţi, recitând pentru ei cel puţin odată 7afă/ Nostru 
și Născătoare, vor dobândi /ndulgență parțială de 
100 de zile. 

8. În sfârşit toţi acei cari aflându-se în »arficulo 
mortis<, îşi vor fi recomandat sufletul lor cu „evlavie 
lui Dumnezeu şi dupăce s'au mărturisit, împărtăşit 
sau cel puţin au făcut act de părere de rău, vor fi 
invocat cu evlavie Preasfântul Nume a lui Isus cu 
gura, dacă vor putea, dacă nu, cu gândul şi vor fi 
primit moartea din mâinile Domnului cu răbdare şi 
ca o răsplată a păcatului, vor dobândi Indulgență 
plenară. 


Observaţiuni 


1. Obiectele potrivite pentru a îi binecuvântate în 


vederea lucrării. Indulgenţelor Apostolice sunt numai. 


coroanele,  rozarele, crucile, crucifixele, statuetele, 
medaliile, cari nu sunt din cositor, plumb, sticlă -su- 
îlată şi prin urmare goală sau din vreo altă materie 
asemănătoare, care s'ar putea frânge uşor sau mistui 
dela sine. 

2. Icoanele să nu reprezinte pe alţi sfinţi decât 
pe cei canonizaţi în toată regula sau cari sunt trecuţi 
în Martirologiile aprobate. 

3. Pentru ca cineva să poată dobândi Indulgen- 
fele Apostolice trebue să poarte asupra sa sau să 
păstreze în casa sa în loc cuviincios un obiect oare- 
care binecuvântat de însuşi Preasfântul Părinte ori 
de vreun preot având această facultate. 

4. ln urma declaraţiei făcută în mod expres de 
către  Sanctitatea Sa, prin acordarea Indulgenţelor 
Apostolice nu se deroagă întru nimic Ingulgenţelor 
acordate de Suveranii Pontifici poate cu altă ocazie 
pentru rugăciunile, deprinderile de pietate sau faptele 
amintite. 

Dat în Roma, în palatul Sf. Penitenţierii Aposto- 
lice, în ziua de 11 Martie 1939. 


L. Cardinal Lauri, Penitenţier Major 


S. Luzio, Regent 


VESTITORUL 


Anul AV. No. 18 


No. 3103/1939. 
Ridicarea salariilor şi pensiunilor. 


Spre orientarea tuturor celor interesaţi comunicăm, 
că de aci înainte Casieria diecezană salariile, pensiunea, 
ajutoarele etc. nu le va plăti numai persona! acelui, 
pe care-l privesc aceste plăţi. Celor cari nu vor putea să- 
şi ridice personal competințele li-se vor trimite prin 
mandat postal. 

Oradea, Şed. Cons. din 7 Septemvrie 1939. 


No. 97/1939. 


Concurs la postul de cantor 
din Domăneşti 


Pentru postul de cantor din Damăneşti se publică 
concurs cu termenul de 15 Oct. 1939. 
Venitele sunt: 
1. Locuinţă în natură (1 cameră, bucătărie, su- 
peredificate, grădină cca 900 stj. pătraţi. 
2. Stolele legale. 
3. Drept de păşunat pentru 3 vite. 
4, Pământ arător în o parcelă de 7 jug. cada- 
strale bine îngrijit şi producător. 
Concurenţii se vor prezenta în vreo Duminecă 
Ori sărbătoare la sf. Liturghie şi îşi vor înainta ce- 
rerea senatului bisericesc însoţită de actele necesare. 
„a lCel -ales„wa fîunaţiona caniorm - obHgaţiilor art. 
1—4 din Decretul V al Sin. Diec. 1938 şi va suporta 
toate sarcinile legale după venitul cantoral. 
Domăneşii, la 4 Sept. 1939. 
p. Senatul bisericesc, 
Păr. Petru Chișvasil 











— Congresul jubilar al ). A. C.-ului. Inainte 
cu zece ani s'a fondat ], A. C.== Jeunesse Agricole 
Catholique. In Franţa, cei 50 de ani de şcoală laică, 
fără Dumnezeu, au însălbăticit în multe părţi țărănimea 
care nu vrea să mai ştie de credință, de Dumnezeu, 
de Biserică. Precum există ]. O. C. = Jeunesse Ou- 
vriere Catholique pentru recreştinarea muncitorilor din 
fabrici, aşa s'a întemeiat prin strădaniile clerului 
îrancez ]. A. C. pentru readucerea ţărănimei la Cri- 
stos, la Biserică. Congresul jubilar s'a ţinut la Paris. 
Şedinţele lui au fost onorate de prezenţa EF. LL. 
cardinalii Gerlier, arhiepiscop de Lyon şi Verdier, 
arhiepiscop de Paris. In afară de juste cereri deo 
legislație socială adaptată lumei rurale, congresul are 
un întreg program de reforme morale, religioase. 
»Voi sunteţi cei mai buni făuritori ai ridicării noastre 
naţionale« — le-a spus cardinalul Verdier celor 25.000 
de ]. A. C.-işti. Acest congres magnilic cu atâtea şe- 
dinţe solemne şi de lucru, cu procesiuni şi serbări, 
rămâne istoric nu numai în analele ]. A. C.-ului, ci 
şi ale Bisericii franceze. 

In pragul noului an şcolar 


Poate niciodată nu s'a început un an de muncă 
intelectuală cu perspective atât de sumbre caşi anul 
acesta. Neliniştea, nesiguranța, frica de viitor iată 
caracteristicile momentului deslănțuitor de furtună 
mare care se prevesteşte. Pe cât sunt acestea de 
pronunţate pe atât se impune din partea celor ce 
lucrează la mântuirea sufletelor un efort în plus în 
munca ce le este încredințată. Şi aceasta faţă de 
toate problemele ce-i frământă în viaţa pastorală 
în chip special cea a catechezei pe toată linia, 
problema prea acută azi şi mare în consecinţa pentru 
ridicarea morală a poporulul şi întărirea Bisericii, 

lată unele motive care pledează în favorul ace- 
stei teze. 

Este un simptom al vremii că mulţi dintre cre- 
dincioşii nostri, nu se mai mulțumesc cu serviciile 
religioase obişnuite, ci caută să-şi satisfacă dorinţa 
de a cunoaşte mai bine învăţătura divină, să o trăia- 
scă din adâncul suiletelor, cu alte cuvinte sunt setoşi 
după cuvântul Domnului. Pelerinajele din anul acesta, 
au dovedit-o aceasta odată mai mult. Mulțimea de 
popor care a apucat drumul către izvoarele dătă- 
toare de lumină cerească care sunt mânăstirile a fost 
ca niciodată de mare. E semn aceasta a dorinței 
după mai multă viaţă religioasă. 

Există tot în societatea noastră creştină o parte 
şi de aceia, care mai mult strică .pe. ceilalţi, numai 
prin îaptul că se numesc şi numără printre creştini, 
dar nu se interesează de problemele Epligibas€ nici 
nu practică principiile morale, 

Alţii sunt indiferenți atât faţă de învăţătură cât şi 
față de morală şi cultul Bisericii. Faptele lor pot îi bune, 
dar nepăsarea faţă de cele sfinte ne pune in situaţia 
să-i trecem mai de grabă în rândul celor necredin- 
cioşi, decât al celor dreptcredincioşi, 

De altă parte avem creştini cari la orice nemul- 
țumire se răzvrătesc contra preotului şi sunt gata să 
treacă în rândul celor de altă credinţă, pactează unde 
numai pot ca duşmanul producând atâta amărăciune 
păstorului sufletesc. 

In sfârşit alţii sunt buni creştini, cari cercetează 
regulat sfântul lăcaş, primesc des sfintele Taine şi ca 
să înainteze în virtuţi şi să-şi satisfacă trebuinţele 
religioase se grupează în asociaţii religioase ca so- 
cietățile mariane, ale Preasfintei Inimi alui Isus, 
societatea Rozarului. 

Din cele înşirate se vede că atât necredincioşii 
indiferenți cât şi ignoranţii, şi doritorii după o 
viaţă creştină mai curată, au nevoie de explicaţii de 
îndemnuri şi îndrumări care nu se potiace numai în 
cadrul serviciilor religioase obişnuite. Au lipsă de 
catecheză, adecă de învățarea, de iniţierea în adevăru- 
rile Sfintei Scripturi şi îndrumarea pe calea moralei 
creştine, 


Şi fiindcă suntem la început de an şcolar, cea 
mai delicată chestiune ce se pune e luminarea şi 
educarea tineretului în adevărurile de credință cres- 
tină, catolică, care singură îl poate ferici, mulţumi şi 
întări în lumea curentelor diametral opuse de azi. Şi 
aceasta, atât în învăţământul primar cât şi în cel 
secundar şi pe toată linia. Căci dela buna asimilare a 
cunoştinţelor religioase ce la ofere catechetul de azi 
elevului său, depinde peste tot viitorul şi tăria Neamu- 
lui, care are lipsă de caractere caşi granitul, nu de 
şovăitori cari să se clatine caşi trestia la cea mai 
mică adiere de vânt. Dela catechetul de azi depinde 
în mare parte viitorul Bisericii noaste, căci el trebuie, 
de pe băncile şcoalei să înfiltreze iubirea faţă de acea- 
stă instituție necesară şi indispensabilă societăţii, de 
comoara Suiletească ce o posedă, de dogmă, morală 
de istoria Ei bimilenară, bântuită de multe furtuni dar 
totdeauna biruitoare în lupia cu puterile întunerecului. 

E prea adevărat şi aceea că o oară pe săptămâna 
e prea puţin ca să satisfacă. Dar trebue să facem 
totul ca ea să fie o adevărată liturghie dumnezeească 
la care sufletul tânărului să vibreze în faţa inţelepciu- 
nii, bogăției şi bunâtăţii divine care i-a prefipt un scop 
atât de măreț în comparaţie cu celeialte creaturi din 
lume. 

lată pe scurt unele reflexii din cari reiese că în 


pragul. noului an, catechetul trebuie să între pe teren 


gata a înirunta orice şi a face totul ca sămânţa 
adevărurilor sfinte să încolţească şi să aducă rodul 
dorit : mântuirea sufletelor şi consolidarea Bisericii. 

Numai aşa îşi va îndeplini rolul lui, acela de a 
lumina în val-vârtejul vremurilor ce se perindă în faţa 
noastră. 

Simţul datorinţii să fie mereu treaz în cei cărora 
li s'a hărăzit un rol aşa de sublim. 

Cu acest gând să păşim pragul noului an şcolar. 

Păr. Nicolaie Cristea 














A APĂRUT 


Mântuește-ţi sufletul 


Carte de rugăciuni 
cu 
învățături şi pilde 
Compusă de 


VICTOR CINCA 


paroh în Sântandrei 
Tip. »Serafica< Săboani, jud. Roman 
Se poate comanda la Soc. Si. loan Gură de Aur 
Preţul 50 Lei 

Oradea în jumătatea întâi a sec. XIX.) 


Oradea a fost din cele mai vechi timpuri un im- 
portant centru economic şi strategic. Loc de schimb 
între locuitorii dela şes şi munte şi popas pentru că- 
lătorii în trecere câtre șesul panonic ori spre regiu- 
nea de păduri şi câmpii a Transilvaniei, ca s'a impus 
întotdeauna prin clima-i dulce, regiunea-i pitorească 
şi prin bogăţia de produse ce veniau aici din hinter- 
landu-i înzestrat. De aceea regii Ungariei au durat 
aici masive ziduri de cetate, ca prin ele să apere 
câmpia împotriva năvălitorilor, precum şi importantele 
instituții ce se adăpostiră aici din cele mai îndepâr- 
iate vremi din istoria cuceritorilor. Cetatea înfloritoare 
e cucerită însă în anu! 1660 de către Turci, nu scapă 
de sub dominaţia lor decât în 1692, când trebuia re- 
făcut totul. Tembelismul asiatic își lasă şi aici urmele 
de mizerie şi îndolență ca pretutindeni. Lume harnică 
năvăli aici şi rosturile vechi se refăcură pe încetul, 
Coboriră Românii din munți, germani graşi şi blonzi 
din părțile Rinului, aduşi aici de către autoritatea 
imperială, dornică. să-şi consolideze noile cuceriri, iar 
în cuprinsul zidurilor refăcute ale cetăţii: furnicau că- 
tanele împăratului. Veniră apoi sprinienii negustori 
macedo-români ca să organize şi aici sucursale pentru 
companiile lor de comerț şi să-şi umplă sipeturile cu 
galbeni împărăteşti, Episcopia latină şi capitlul îşi 
recuperară imensele latitundii cu sate de iobagi răb- 
durii ca să revină aici din nou belşugul şi luxul, iar 
din frământările religioase prin care trece neamul no- 
stru răsări o episcopie românească în acest oraş care 
înfipse în inima oraşului »nou« o impozantă catedrală 
cu turn ce domină peste întreaga regiune. Harnicii 
negustori de legea răsăritului nu se lasă nici ei mai 
pe jos şi în faţa catedralei unite clădesc »biserica cu 
lună«, măreaţă şi pompoasă, Semn că în refăcula ce- 
tate Românii nu constituiau o cantitate de neglijat. 
in anul 1792 mânăstirea lezuitilor din Olosigul Orăzii 
trecu în posesiunea episcopiei române unite şi deveni 
institut de creştere pentru fiii neamului nostru, iar 
aproape cu un deceniu mai înainte la 1784 sub epi- 
scopul Ignatie Dârăbant, prin hărnicia profesorului 
Simeon Maghiar începură într'o clădire modestă de 
lângă catedrală cursuri sistematice de metod pentru 
învățătorii satelor noastre, Din Ardeal veniau la se- 
diul episcopului curieri, pribegi şi savanţi prigoniţi 
de vlădica Bob dela Blaj, ori nâpăstuiţii şovinismului 
sârbesc dela Arad şi la lumina fremurătoare a opai- 
țelor țineau sfaturi până lârziu în miez de noapte, 
despre rosturile viitoare ale neamului nostru. 

Cu această zestre păşim în secolul XIX şi ce 
păcat că pentru aceste locuri, pentru acest oraş, care 
prin tradiții se leagă atât de aproape de ființa noastră 


*) Fragment din lucrarea „Lepturiştii“ dela Oradea, 


PD a E E E E E SR FE RR ETER. 


de Prof. V. Bolca 


etnică nu sa găsit un condei sprinten și serios tot- 
odată, ca a! lui lon Ghica, să ne păstreze în scris 
această epocă de adânci preaiaceri sociale. Ar fi pa- 
gini interesante şi instructive. Dar cărturarii de aici 
erau oameni gravi, canonici ori episcopi disprețuitori 
de plebea măruntă dela tarabă, din ateliere sau dela 
coarnele plugului, îără să 'ncerce vr'odată să se co- 
boare până la dânsa iar logofeţii dela cancelaria co- 
mitetului erau preocupaţi cu scriptele lor latineşti 
împodobite, iar în timpul liber cu acte particulare ori 
vânătoare pentru ca să mai aibă timp şi înțelegere de 
a privi în jos, cum curge vieaţa. Nici nu băgau de 
seamă cum se transformă totul cu trecerea vremii. 

Vom încerca totuşi în linii sumare o reconstituire 
a Orăzii din sec. XLĂ până câtre deceniul al şaptelea, 
de când încep marile transformări cu venirea drumu- 
lui de fier, care fuge de aici peste Piatra Craiului în 
spre Cluj şi mai departe, 

Alături de lumea cea gravă, şcoli de piatră pe 
care se răzimau instituţiile, alături de biurocrația de 
tip german, de episcopi şi cier trăia în oraşul acesta 
lumea mâăruntă pestriță şi muncitoare, care dă vieaţa 
adevărată din acest oraş. In vremea de care nu pre- 
ocupăm noi civilizaţia din Apus pătrundea și aici pe 
încetul, Ea găsi la Oradea, pe lângă câteva zidiri 
trainice de piatră şi cărămidă un oraş de pustă cu o 
serie de »curii« nemeşeşti, cu o mulțime de case mă- 
runte clădite din bârne sau lut şi acoperite cu şindrile 
ori stuf; câmine de agricultori harnici ce se culcau de 
vreme, iar faptul zilei îi găsia pe ogoare. Pe strădu- 
țele tinoase din apropierea pieţii, evrei îmbrăcaţi în 
caltane soioase, coboritori de pe meleagurile Galiției, 
durau ici colo câte o şandrama, unde vindeau marfă 
pestriță şi eftină pentru populația satelor sau »al- 
duita pălincă« ce avea multă cătare printre ţărani şi 
era aducătoare de câştig bogat. Erau nouii negustori 
ce luau locul macedonilor cari acum se boieriseră. 
Din aceştia avea să se formeze noua burghezie a 


oraşului. 
Apăru acum şi un element nou, lumea subțire, 


doritoare de distracţii de »corzoe, plimbată pela Pesta, 
pela Viena si alte oraşe din Apus. In Oradea însă 
plimbările se făceau cu greu, străzile erau nepavate, 
pe unele din ele şi încă dintre cele mai importante, 
din centrul oraşului se strângea multă apă în sezonul 
ploilor, bun adăpost pentru neamul broscăresc, cari 
la lumina lunei dădeau concerte miraculoase. Noaptea 
pe străzi cheflii, în loc de poliţie, aveau de luptat cu 
dulăi periculoşi ce năvăleau — ca la sate — de prin 
curțile gospodarilor. Câţiva negustori mai inventivi 
întinsera punți de scânduri peste ulițele desiundaie 
pentru ca să înlesnească accesul muşteriilor. Oraşul 
era noaptea fără lumină iar paza »haiducilor« era 

iuzorie. Toată noapiea cântau -câtanele« prin câr- 
ciumi, pe străzi chiuiau haimanale fără căpătâiu şi 
când cetâțeanul, câtre ziuă ar fi putut sâ închidă 
ochii şi el, începeau acum tuinicele stăvarilor, purca: 
rilor, ciurdarilor. Lumea muncitoare pleca la câmp la 
munca aspră, pentru pâinea de toate zilele, 

Nu erau rare scenele tragicomice, când câte o 
pereche de fetișcane plecate la plimbare sub seară 
pe »corzo« erau asaltate şi strâmtorite sub câte o 
poartă de o vacă mai sălbatecă ce se'ntorcea dela 
păşune. Cucoanele îmbrăcate în culori mai stridente 
erau amenințate la tot pasul de molâii bivoli de pe 
la diierite gospodării ce se 'ntindeau până în inima 
oraşului, | 

Erau şi locuri de popas şi petrecere. In centrul 
oraşului se înălțau două îalnice ospătării care ţineau 
pas cu timpul. »Vulturul Negru« cu fațada în spre 
piaţă şi „Arborele Verde« puţin mai dosit, erau locul 
de popas al diligenţelor ce sosiau din spre pusta ungară 
sau din spre Ardeal. Aici se aduneau cetăţenii mai cu 
vază să schimbe păreri, tinerii la o partidă de cărți, 
bătrânii şi bărbaţii la un pahar cu vin şi de odatâ cu 
posta sosiau veşti de prin ţară de pe câmpurile de 
bătălii : Mangenta, Solferino, Sadova ; înfrângeri peste 
înfrângeri, lanţuri din tragedia ultimului mare Habs- 
burg a cărui oştiri n'au ştiut şi nu vor mai şii câ- 
ştiga  învingeri. Uriaşa moştenire se destrăma cu 
încetul. 

Se iviră apoi ospătării cu grădini unde se con- 
suma băutură nemţească, berea; cum era Grădina 

Gto, unde se 'ntălnea lumea nouă şi pe unde rătăcia 
şi câte o trupă de actori nemți, cari amuzau publicul 
cu ghiduşii şi farse demodate, de gust îndoelnic. 

Pe incetul lucrurile se schimbă. Gospodăriile agri- 
cole sunt împinse de câtre civilizaţia nouă în spre 
periferia oraşului, trotuarele se umplu cu piatră zgron- 
țuroasă de îormă patrată, pe străzi încep să se ivea- 
scă, ici colo, felinare de care grijuliii gospodari urbani se 
îngrijesc să nu fie aprinse în timpul nopților cu lună, 
reprezentațiile de teatru se țin lanț, se ridică un lo- 
cal pentru acest soiu de spectacole, un ziar cotidian 
aduce ştiri în locul diligenţei, căreia îi ia locul acum 
trenul. 

Lumea nouă începu să-şi câştige locul pe care-l 
râvnise. Se ridică prăvălii luxoase, industria morări- 
tului aduce bani grei şi Oradea pe încetul devine ora- 
şul luxos numit mai în batjocură mai serios Parisul de 
pe malurile Peţei. Dar timpurile acestea deocamdată, 
nu ne mai interesează. 

In mediul acesta molâu, pe jumătate rustic, jumă- 
tate burghez, care parcă trăgea la fund şi anihila ori 
ce siorțare mai nobilă, avea să acţioneze protesorul 
Alexandru Roman, un tânăr abia de 27 de ani, care avea 
să crească generaţia pe care o viza împreună cu epi- 
scopul Erdeli; acesta din urmă cu proecte politice 
măreţe pentru neamul său, p2 care, în urma consti- 
tuţiei imperiale din 4 Martie 1849 spera să-l vadă cu- 
rând unit într'o mare Ţară a Românilor, care să cu- 
prindă Ardealul, Banatul, Crişana şi Maramureşul, cu 
guvernator propriu şi guvern național. 


























E Cardinalul Angelo Maria Dolci| 





In ziua de 13 Septemvrie a. c. s'a stins pe ne- 
aşteptate în vila părintească din Civitella d'Agliano, 
unde îşi petrecea concediul de vară, Cardinalul An- 
gelo Maria Dolci, fost Nunţiu Apostolic în România. 

Descedent al unei nobile familii de conți; Card. 
Dolci s'a născut la 12 lulie 1867 în Civitella d'Agliano 
lângă Orvieto (Roma), de care îl legau seculare tradi- 
ţii familiare. După terminarea studiilor îu primit în 
Academia Nobiliior Eclesiastici din Roma, unde în 
1890 îu hirotonit preat. Zece ani mai târziu îu con- 
sacrat episcop prin Card. Satoili în Capela aceleiaşi 
Academii, şi fu numit episcop de Gubbio. Calitățile 
sale de pâstor harnic şi iscusit făcură ca în 1906 să 
fie promovat la scaunul arhiepiscopul titular de Na- 
zianz şi numit Nunţiu Apostolic în Bolivia, Peru şi 
Ecuator. Cu un zel şi pricepre de admirat s'a achitat 
şi aici strălucit de misiunea delicată ce i se încredin- 
fase, reînoind şi întărind ierarhia bisericească din 
aceste țări năpăstuite de furia francmasoneriei. În 
1911 e transierat la scaunul arhiepiscopul din Amalfi 
unde rămase până la începutul războiului mondial, 








când S. Scaun se gândi să se folosească de însuşirile 
şi pregătirea lui deosebită, trimițându-l în calitate de 
Delegat Apostolic la Constantinopol. Aci deşi se află 
într'o situația extrem de gingaşe şi grea, ştiu “prin 
abilitatea-i extraordinară şi prin râvna sa pentru Bi- 
serică să câștige simpatia oficialităţii turceşti şi să 
obțină însemnate avantagii pentru Biserică. Activitatea 
mi la Constantinopol în cursul războiului mondial a 
fost într'adevăr prodigioasă. Câte mizerii a alinat, câte 
dureri a vindecat, pe câţi i-a scăpat dela moarte! Aici 
s'a întâlnit pentru întâia oară cu Românii căzuţi pri- 
zonieri în mâinile Turcilor şi ale Bulgarilor. In nu- 
mele celui mai sublim sentiment de umanitarism şi 
de dragoste pentru aproapele s'a întrepus pentru Ar- 
menii masacrați în masse cari îl învocau ca »mân- 
tuitor al poporului lor«, şi pentru credincioşii ortodo- 
cşi ai Patriarhiului din Fanar care l-a salutat ca pe »în- 
gerul păzitor al poporului său«. Şi a văzut, în acele 
triste zile, înălțându-se pe malurile Bosiorului, prin 
contribuţiile benevole ale tuturora, fără deosebire de 
rasă, limbă ori confesiune, măreața statuie a Papei 

Benedict XV. Promovat în 1923 Nunţiu Apostolic în 
România, a găsit aici un vast câmp de activitate. In 
scurtă vreme a ajuns să-şi câştige simpatia şi încre- 
derea cercurilor oficiale din Ţară, fiind totdeauna gata 
a presta serviciul său loial cauzei româneşti. Cea mai 
de seamă din realizările sale este Concordatul. Pentru 
meritele excepţionale pe teren diplomatic, Papa Pius 

XI, în consistorul din 13 Martie 1933 l-a creat Car- 
dinal. De cât respect și dragoste s'a bucurat în Ro- 
mânia o dovedeşte manifestaţia de simpatie ce i-au 
arătat-o la plecarea sa din Ţară atât Guvernul cât şi 
episcopatui şi credincioşii. Prin moartea-i prematură 
am pierdut un prieten şi un părinte. 

Aibă parte cu drepţii! 








Episcopul Samuil Vulcan 


Contribuţii la 


Dar ei nu se împacă să rămână în această si- 
tuaţie. După inerentele frecâri urmară proteste la 
dieta țării, în 1790 şi 1802, în care preoțimea şi po- 
porul Român din părțile Sătmarului cer episcop de 
acelaş neam cu dânşii, care să le poată asigura o 
eficace propășire culturală, iar curtea din Viena se 
interesează de această chestiune. După trei ani, pro- 
topopul Petru Pop cere lui Vulcan să mişte cercurile 
conducătoare, în mijlocul cărora el avea bune legături, 
pentru înființarea unei noui episcopii româneşti, cu 
sediul la Baia-Mare. În urma repetatelor demersuri, 
soarta vastei eparhii a Muncaciului îu pecetluită. Ea 
va îi desmembrată. In 1810 Cons. Lt. cerea părerea 
episcopului român din Oradea, cum să întocmească 
noua stare de lucruri în acele părţi. Planul lui Vulcan 
se împăca perfect cu vederile Românilor din locurile 
interesate, În memoriul înaintat către Cons. Lt. în 30 
lulie 1810, el cere pentru ai noştri o episcopie, cu oraş 
de reşedință la Baia-Mare. Ea sar constitui din sa- 
tele româneşti din Maramureș, Sătmar, districtul 
Chioarului şi judejul Solnocului-de- Mijloc, cuprin- 
zând un total de 294 parohii. 


In sprijinul nouei întocmiri, pe lângă apelul ste- 
reotip la mila împărătească, Vulcan argumentează cu 
motivă tari, Poporul Românesc din aceste ţinuturi prin 
munca braţelor sale poartă greutăţile statului şi ca 
măsură justă se impune ca să li se dea un episcop 
român care în limba naţională să faciliteze iniţierea 
lor în virtuţi' morale şi cetăţeneşti, după ce această 
limbă se întrebuințează în întreg ritualul bisericesc. 


El doria să vadă în aceste părți, cât mai curând 
un nou îrate de înaltă râvnă, care să ridice o nouă 
cetăjuie de unde să se reverse lumină şi mângăiere 
pentru neamul său. Crearea unui al treilea Blaj cu 
întreg mirajul de binefaceri apropiate îi surâdea. Lu- 
crurile însă luară o altă întorsătură, căci dregătorii 
— împăcare va trăi de pe acum din veşnice compromi- 
Suri, în loc să împlinească această cerere dreaptă se 
opresc la o jumătate de măsură, În locul eparhiei 
proectate episcopia Orăzii va primi 72 parohii din 
părțile Sătmarului, între cari şi câteva cu populaţie 
ruteană. Cu toate că Vulcan, în Septemvrie 1811 in- 

sistă din nou la forurile înalte pentru proectul sâu, 
hotărîrea din 30 Aprilie 1811 rămase deiinitivă. ') 


Rezultatul, deşi minim faţă de ce se proeciase, e 
destul de important pentru noi. Populaţia românească 
a Sătmarului va fi de acum ataşată unui post de co- 
mandă românesc. Aşa că prigoana purtată în tot 
cursul secolului XIX de către maghiarism împotriva 
elementului băştinaş cu scopul de a-l desfiinţa, se 
loveşte de rezistența unei conştiinţe îormate şi capa- 
bile de a- reacționa pentru drepturile sale naţionale. 
Satele din Sălmar prin încadrarea din 1811 în 
sânul eparhiei Orăzii își hotăriseră destinul de a se 
păstra, peste năpasta vremilor, pentru românism. 


2) 4. Dr. lacob Radu, op. cit. pag. 94—97. 

— Hirotoniri. De praznicul Naşterii Maicii Dom» 
nului, |. P. S. Sa episcopul diecezan a ridicat la 
treapta preoţiei pe clericii absolvenţi Coloman Seu- 
can, profesor la Şcoala Normală Unită de băieţi şi pe 
Dumitru Mureșan, numindu-l pe acesta din urmă 
adm. parohial ia Sighetul-Silvaniei. In 14 Septemvrie 
clericul abs. Vasile Rusu a îost hirotonit Diacon. 


— Exerciţii spirituale. Clerul nostru eparhial 
a avut şi în anul acesta parte de exerciţiile spirituale 
obişnuite. Ele s'au ținut Seminarul nostru diecezan, 
în două serii: 22 -26 August şi 29 August 2 Septem- 
vrie, luând parte toţi preoţii în frunte cu Il. P. S. Sa 
Episcopul. Conducătorul lor a fost P. Cuv. Sa Păr. 
Augustin Pop O. S. B. M. dela Obreja. 


— Bucurie peniru credincioșii din Colonia 
loşia, Oradea. N'a trecut un an de când harnicul 
Părinte losif Celante, franciscan român unit, însărcinat 
cu administrarea parohiei nou înființate din această 
vastă colonie a început zidirea bisericii şi iată că azi, 
14 Septemvrie 1939, are deosebita bucurie de a vedea 
crucile pe cele două turnuri înalte. Bucuria a fost cu 
atât mai mare, cu cât munca depusă pentru a vedea 
lucrările de zidărie înaintând zi de zi, a fost grea şi 

necunoscută publicului. La această biserică nu s'a 
fucrai şi nu se lucrează cu fonduri de-a gata, ci banii 
s'au adunat şi se adună după putinţă dela credincioşi 
şi din alte părți. Insă banul adunat cu atâta trudă a 
fost cheltuit cu multă chibzuială. Şi de unde anul 
trecut se credea o îndrăzneală a te apuca de zidit o 
biserică în Colonia loşia, azi e un fapt împlinit. Bise- 
rica se pune acum sub acoperiş. Turnurile cele două 
dinainte fiind gata li s'a pus şi coroana prin cele 
două cruci aurite cari au putut îi înălțate prin dania 
de 10.000 lei a D-nei Ecaterina Maghiari, credincioasă 
din acea Colonie. Sfinţirea acestor cruci a făcuto 
însuşi |. P. S. Sa Valeriu Traian Frențiu, episco- 
pul nostru, înconjurat de un sobor de preoţi şi fiind 
de îaţă mulţi credincioşi. 


— Misiuni sfinte. Pişcolt, comună fruntaşă din 
Sălaj, a avut parte de reînoirea sufletească a sfinte- 
lor Misiuni în zilele de 7—11 Septemuvria a. c. Tim- 
purile deosebit de grele prin care trecem departe de 
a stânjeni rodul sfintelor misiuni l-a făcut mai adânc. 
Lume multă s'a grămădit în biserica încăpătoare ca o 
catedrală la ascultarea sfintelor predici ținute de Păr. 
|. Gârleanu, Dar şi mai sârguincioasă s'a arătat mul- 
țimea credincioşilor la siânta mărturisire. S'au numă- 
rat peste 900 de mărturisiri şi mai bine de 1200 de 
cuminecări. Au dat ajutor: Păr. Paroh Terdic la ascul- 
tarea mărturisirilor, Preoţii din jur M. O. Abrudan, 
Genţ,. Sălăjan, -. Terdic din Carei. O particularitate a 
acestor misiuni a îost că şi soldaţiiau luat parte mai 
ales la predicile de seară şi mulţi s'au mărturisit şi 
cuminecat. In ziua de 8 Septemvrie s'a sfinţit o im- 
punătoare răstignire de piatră ridicată de un credin- 
cios la o răscruce de drumuri. Tot atunci s'a sfinţit 
şi frumosul steag marian. Încheierea mai frumoasă 
nici că se putea face de cum s'a îăcut. Duminecă 10 
Septemvrie au sosit în procesiune comunele Vaşad, 
Resighea, Andrid, Sanislău, Galoş-Petreul şi altele 
ba chiar şi Valea-lui-Mihai. O mare parte dintre cre- 
dincioşi s'au şi mârturisit şi cuminecat. După sf. Li- 
turghie s'a desfăşurat o procesiune impunătoare de 
peste 5000 de persoane care într'o ţinută pioasă au 
însoţit pe Isus Cristos în sfânta Euharistie pe drumul 
principal al satului. La sfârşit unele grupuri au plecat 
spre casă, iar altele au rămas până seara în comună 
luând parte la siintele misiuni cu localnicii. Parohul 
poate fi mulțumit că a procurat credincioşilor săi bi- 
necuvântarea misiunilor sfinte. 


— Franţa generoasă. P. S. Sa Roger Beaus- 
sart, episcop auxiliar de Paris, a vizitat de curând 
Spania. Intr'un număr recent din »La Croix« (10 VIII 
1939) îşi comunică impresiunile. Precum află din gura 
Nunţiului Apostolic din Spania şi din aceea a atâtor 
episcopi şi arhiepiscopi, ruinele acumulate de războiul 
civil în cei trei ani de lupte sunt înfiorătoare. Mai 
bine de 20,000 de biserici şi capele, în afară de 

atâtea sate şi mânăstiri. Regimul satanic al comuni- 
ştilor roşii încă înainte de 1936 distrusese peste 300 
de sanctuare. Acest regim a făcut apoi nenumărați 
marfiri ai credinței catolice: 12 episcopi şi 16.000 de 
preoți şi călugări. Mizeria celor rămaşi în viaţă încă 
e foarte mare. Nu mai au odăjdii, nici podoabe de 
altar, nici cărţi rituale, nici cărţi de rugăciuni (bre- 
viare), ba nici chiar îmbrăcămintea strict necesară : 
anterie sau reverenzi. Franţa va ajuta pe sora noastră 
latină, atât de greu încercată. Pentru apropierea poli- 
tică a celor două naţiuni lucrează cu mult succes 
ilustrul mareşal francez P&tain. Pentru ajutorarea cle- 
rului, la inițiativa P. S. Sa Beausart, arhiereul Emi- 
nenţei Sale cardinalul Verdier, amicul devotat al 
României. E o nouă probă, cât e Franţa de generoasă. 


— Noui perspective. Sub acest fitlu Noua 
Gazetă de Vest din localitate (25 VIII 1939) comen- 
tează declaraţiile d-lui N, Zigre, ministrul Cultelor şi 
Artelor, făcute sub brazii dela Vatra-Dornei, privitor 
la intențiunea Statului român de a continua înzestra- 
rea mânăstirilor ortodoxe cu păduri şi terene arabile. 
Până acum au fost înzestrate 87 de mânăstiri cu 
18.000 de hectare de pădure şi 600 de hectare pă- 
mânt arâtor. Comentatorul acestei ştiri d-l loan Ceparu 
cere Statului român cu acest prilej ca, precum se 
prezintă în constituţie cu o dublă orientare: spre 
Răsărit, prin Biserica ortodoxă şi spre Apus, prin 
cea unită, — tot aşa se ţină socoteală şi de cele 
câteva mănăstiri aparținătoare acestei din urmă Bise- 
rici naţionale. Dreptatea cererei e vădită mai ales că 
aceeaşi Gazetă lăudase ceva mai înainte (18 VIII 1939), 
în legâtură cu pelerinajul dela Drăgești, titanica 
operă culturală desfăşurată de îranciscanii români 
uniți nu numai pentru înălțarea morală şi materială 
a enoriaşilor lor, ci a regiunei întregi. 


— Sfinţirea bisericii din Vârșolţ. A avut loc 
în 3 Sept. 1939, după programul obişnuit. Excelenţa 
Sa Episcopul diecezan, a sosit în localitate din pre- 
seară, întâmpinat fiind la marginea judeţului, în co- 
muna Cizer de Dl. Col. Opriţa Preiectul judeţului 
Sâlaj, iar în Vârşolt de celelalte autorităţi administra- 
tive şi bisericeşti. Un mare număr de credincioşi a 
marcat nuanța sărbâtorească atât la ceremonialul din 
preseară cât şi la cel din ziua de juminecă, cu toate că 
în aceasta zi n'a lipsit nici binefăcătoarea ploaie. La 
ceremonialul liturgic Ex. Sa a fost asistat de Rev-mul 
Canonic |. Georgescu, Prot. A. Ghilea, M. On. Va- 
lentin Sima din localitate, Valentin Coposu, adm. pro- 
topop. al Supurului, păr. Liviu Trufaşiu, fost preot în 
localitate, Rev.mul Alex. Cădar, iar slujba diaconească 
au făcut-o Rev.-mul V. Barbul şi P. G. Stan. Biserica 
renovată şi iconostasul nou, sunt de acum înainte 
gata din toate punctele de vedere spre mângăierea 
credincioşilor şi a păstorului, cari au jertiit şi obosii. 
Atât la ceremonialul cât şi la agapa sărbătorească ce 


O BCU CLUJ 


168 


VESTITORUL 


Anul XV. No. 18 





a urmat au luat parte şi un număr de oiițeri de arti- 
lerie în frunte cu D-l Col. Graur, găsindu-se prin 
împrejurime, 


— O dorinţă împlinită. Se ştie că cea mai 
mare biserică din lume este basilica Sf, Petru din 
Vatican. Pe pardoseala acestei basilici sunt trecute 14 
din cele mai de seamă biserici din lume în ordinea 
mărimii lor, pentru a putea compara în felul acesta dimen- 
siunile lor cu basilica vaticană, cea mai mare dintre 
toate, având lungimea internă de 186,36 m,, iar lun- 


gimea externă, inclusiv foişorul, e de 211,50 metri. lată 


numele lor şi proporţiile în ordine crescândă: Sif. 
Sofia din Constantinapol, 109,55 m.; Catedrala din 
Westminster, 110 m ; S. Maria degli Angeli din Assisi, 
114,76 m.; S. Justina din Padova, 118,50 m.; Cate- 
drala din Antverpen, 118,60 m.; Arhibasilica din La- 
teran, 121,84 m.; S$. Paul din Roma, 127,36 m.; Ca- 
tedrala din Seviglia, 132 m.; S. Petroniu din Bologna, 
132,54 m.; Domul din Milano, 134,94 m.; Domul din 
KOln, 134,94 m.; Catedrala din Reims, 138,69 m.; 
Domul din Florenţa, 149,28 m.; S. Pavel din Londra, 
158,10 m. La dorinţa catolicilor francezi, autorităţile 
competente au trecut pe pavajul basilicii vaticane şi 
Catedrala Notre Dame din Paris, care are o lungime 
de 130 m. Inscripţia latinească în litere de bronz 
adâncite în pavajul de marmoră, ca şi celelalte, e ur- 
mătoarea: Basilica mefrop. B. M. V. Parisiensis 
m. 1350. 











Aviz literar 


Nouile catehisme ale Revs. Dr. Nicolae Brin- 
zeu, prelucrate în conformitate cu noua Programă 
analitică, vor apare zilele acestea şi se pot comanda 
de acum la toate librăriile. 

Ele sunt: 

1. Micul Catehism cu elemente de Biblie, pen- 
fru clasele 1—2, ediţie pentru elevi. 

2. Acelaș, în ediție pentru cateheţi (cu lecţiile 
schiţate). 

3. Cafehism pentru cl. 4 ediţie pentru elevi. 

4. Acelaș, ediţie pentru cateheți. 

5. Catehism partea despre Porunci, cu Perico- 
pele evanghelice, pentru cl. 5, ediție unică. 

Catehism, parlea despre Taine, cu Liturgica 
pentru cl. 6, ediţie unică. 

Catehism, parlea despre credință, cu Istoria bi- 
sericească, pentru cl. 7, ediţie unică. 

La fiecare comandă va merge câte 7 exemplar 
pentru cateheți, cu acelaş preţ ca şi ediţia pentru elevi, 

Manualul cl. 1 se poate avea şi separat de acela 
al cl. 2. 

Toate catehismele sunt bogat ilustrate, mai ales 
cele ale claselor 1—4. CI. 1—2 au ilustraţii colorate. 

La manualul fiecărei clase sunt adăugate dese- 
nuri, pentru toate lecţiile, ca ocupaţie indirectă. 

Manualul cl. 1—2 are ca anexă pregătirea pentru 
prima cuminecare. 

I. U. Soricu: Pâinea neagră. Poezii. Bucureşti, Pavel 
Suru, 1939. În 80, 208 pagini, 80 Lei. 

D-l |. U. Soricu e cunoscut foarte bine de publicul cititor 
din Ardeal. A fost şi este colaborator de îrunte la o mulţime 
de periodice ardelene, începând cu „Luceatărul“ dinaintea ma- 
relui războiu şi sfârşind cu „Craiu-Nou“ din primele zile ale 
înfăptuirii unităţii naţionale. Chiar şi „Micul Misionar“ a adus 
câteva traduceri ale d-sale de toată frumuseţea. Volumul de 
faţă, tipărit cu cheltuiala d-lui Eugen Savu, cuprinde versuri 
tipărite mai întâi în „Universui“ şi în alte periodice din anii 
1928—30. Aceste versuri ţâşnesc din bucuria ce o aduce în su- 
flete munca şi omenia. De aici şi titlul aşa de caracteristic 
plugăresc: Pâinea neagră. Preoţii noştri au mereu trebuinţă 
de poezii cu cuprins religios, moral, înălţător. Aici află cu 
prisosinţă. Din cele multe reproducem câteva versuri. 


Spre Domnul 


Intoarce-te, o suflete, spre Domnul, 
Cu îocul tău curat de altă dată, 

Şi *'ntinerit popoarelor vesteşte 
Mărirea lui în veci nemăsurată. 

El a ?nfrăţit cu veşnicia lutul, 

El ne-a 'ndreptat privirile spre soare, 
Şi suflet a sădit în sânul firii 
Măreţe, milostive, creatoare. 

El ochi ne dete, să vedem lumina 
Şi tainele vieţii să 'nţelegem, 

Ne-a dat comoara lanului de spice 
Şi mană el ne-a dat ca să culegem. 
.El a; sădit fioru *'n pieptul nostru 

Şi limbei noastre graiu i-a dăruit, 
Făptura mâinei lui s'o preamărească 
Dela apus şi pân” la răsărit. 
Măreşte, suflete al meu, pe Domnul, 
El ţi-a menit comoara de simţiri 

Ca să cuprinzi adâncul milei sale 

Şi armonia maiestoasei firi 
Imbracăte 'n vestmânt de sărbătoare 
In dulce vers cuvântu-ţi împleteşte 
Şi "n drumul tău spre dragoste şi pace 
O suflete, pe Domnul preamăreşte. 


(î8) 


Dumiiru Neda: Fides intrepida. O seamă de însemnări 
închinate memoriei lui + Pius XI. Blaj, 1939. Retipărire din 
„Cultura Crestină“. În 80, 26 pag. Preţul 10 lei. 


Gând bun şi folositor a îost închinarea acestor însemnări: 
amintirii neuitatului Papă Pius XI, pe care o veche proorocie 
creştină l-a caracterizat ca om de credință neîntricată. Ele 
cuprind substanţiale date din viaţa şi activitatea marelui dis- 
părut la biblioteca Ambrosiana şi Vaticana, ca alpinist, Nunţiu. 
în Varşovia, arhiepiscop-cardinal în Milano şi, în sfârşit, ver- 
hovnic în Scaunul S. Petru. Autorul are grijă să sublinieze, 
după cuviinţă apostolatul laic, preoţia catolică. misiunile, acţiu- 
nea pentru reîntoarcerea disidenţilor, concordatele, sprijinirea 
artelor şi a ştiinţelor, doliul universal cu prileiul morţii sale. 
Pentru a scoate şi mai mai mult în relieî acest doliu, autorul 
dă, în o mică anexă, fragmente din strălucitul necrolog publi- 
cat de Andr€ Tardieu în „Gringoire“ (16, 2, 39). De altfel do- 
cumentaţia e de primul rang. Autorul se intemeiază pe izvoare 
de valoare indiscutabilă. Alături de conferența Păr. canonic I. 
Georgescu, care sperăm că se va tipări în AGRU, aceste în- 
semnări sunt cele mai de seamă ce s'au tipărit în Presa ro- 
mânească cu prilejul morţii marelui pontif. Tolle, lege. 





Coriolan Tămăian 

